Kunku kia 7: Tuka Lufuluku lwa Yesu Yakuna Nkangam’a Paulu
O Yesu wafuluka muna lumbu kietatu. Muna lumbu kiakina wamoneka nkumbu ntanu kw’alongoki andi. Wakwamanana moneka kwa yau mu lumbu 40. I bosi, ekolo alongoki andi bantalanga, o Yesu otombokele kun’ezulu. Vioka lumbu 10, Nzambi wabungula mwand’avelela mun’alongoki a Yesu muna Yerusaleme.
Oku kwalanda, atantu a Nzambi basia alongoki muna pelezo, kansi mbasi a Nzambi wabavaikisa. O Setefano wa nlongoki a Yesu wavondwa mu matadi kw’atantu. Kansi, tusinga longoka mpila Yesu kasolela mosi muna atantu awaya mu kituka se selo kiandi kiamfunu, Paulu wa ntumwa. I bosi, vioka mvu ntatu ye ndambu tuka lufwa lwa Yesu, Nzambi wafila Petelo wa ntumwa mu sila umbangi kwa muntu una vo ke Nyuda ko, Koneleo y’esi nzo andi.
Vioka mvu 13, Paulu wayantika nkangalu andi antete mu salu kia samuna nsangu zambote. Muna nkangalu andi wezole, Timoteo wayikama Paulu mu salu kiaki. Tulongoka mpila Paulu y’awana kakangalanga yau entwadi bamwenanga e kiese muna salu kia Nzambi. Kuna mfoko, Paulu wasiwa mu pelezo kuna Roma. Vioka mvu miole wavaikiswa. Oku sentu wasiwa diaka mu pelezo yo vondwa. KUNKU kia 7 mambu ma mvu 32 kiyikanga.
umb_Latn kon_Latn kon_Latn kon_Latn